Η σειρά περιέχει αληθινά πλάνα από τον Β' Παγκόσμιο Πόλεμο.
Έχουν υποστεί αποκατάσταση και χρωματισμό ψηφιακά.
22 ΙΟΥΝΙΟΥ - Η ΓΑΛΛΙΑ ΠΑΡΑΔΙΝΕΤΑΙ
7 ΣΕΠΤΕΜΒΡΙΟΥ ΞΕΚΙΝΑ Ο ΒΟΜΒΑΡΔΙΣΜΟΣ ΤΟΥ ΛΟΝΔΙΝΟΥ
ΒΟΜΒΑΡΔΙΣΑΝ ΤΟ ΛΟΝΔΙΝΟ
7 ΔΕΚΕΜΒΡΙΟΥ - ΕΠΙΘΕΣΗ ΣΤΟ ΠΕΡΛ ΧΑΡΜΠΟΡ
ΙΑΠΩΝΙΚΗ ΕΠΙΘΕΣΗ ΣΤΙΣ ΗΠΑ
5 ΙΟΥΝΙΟΥ 1944
Είστε σάρκα…
Φτάσατε στην παραλία; Όβερ.
Ουίνστον;
Δεν θα πας για ύπνο;
Ουίνστον;
Αντιλαμβάνεσαι ότι μέχρι να ξυπνήσεις…
20.000 νέοι μας…
θα έχουν χάσει τη ζωή τους;
Ο ΤΣΩΡΤΣΙΛ ΣΕ ΠΟΛΕΜΟ
Δεν θα παραδοθούμε ποτέ.
Η έναρξη της Επιχείρησης Επικυρίαρχος
ήταν το σημαντικότερο γεγονός και καθήκον στον κόσμο.
Β' ΠΑΓΚΟΣΜΙΟΣ ΠΟΛΕΜΟΣ: Ο ΚΛΟΙΟΣ ΣΦΙΓΓΕΙ
Το τρομερό τίμημα που έπρεπε να πληρώσουμε σε ζωές και αίμα
για τις μαζικές επιθέσεις του Α' Παγκοσμίου Πολέμου
ήταν χαραγμένο στη μνήμη μου.
Η Καλλίπολη στοίχειωνε τον Τσώρτσιλ.
Αποδείχτηκε φιάσκο.
Καθώς πλησίαζε η Επιχείρηση Επικυρίαρχος και η Απόβαση στη Νορμανδία,
άρχισε να φοβάται ότι θα γινόταν αιματοχυσία
και ότι είχε συναινέσει σε μια επικείμενη καταστροφή.
Αν γίνει η Επιχείρηση Επικυρίαρχος, πρέπει να γίνει με συντριπτική δύναμη.
ΑΚΤΕΣ ΓΑΛΛΙΑΣ
Όσο κι αν μαίνεται η θύελλα στα τείχη του φρουρίου μας,
στο τέλος, αυτή η μάχη, παρά την αχρειότητα των αντιπάλων μας,
θα οδηγήσει στη μεγαλύτερη νίκη του Ράιχ.
Η Γερμανία κυριαρχεί ακόμα στην ευρωπαϊκή ήπειρο.
Βρετανία, Αμερική και σύμμαχοι
ψάχνουν πάτημα στην ευρωπαϊκή ακτή για να απελευθερώσουν τη Δυτική Ευρώπη.
ΑΓΓΛΙΑ - ΜΑΪΟΣ 1944
Η νότια Αγγλία μετατράπηκε σε τεράστιο στρατόπεδο
γεμάτο άντρες εκπαιδευμένους, εντεταλμένους και πρόθυμους
να συγκρουστούν με τους Γερμανούς στην αντίπερα όχθη.
Ο Τσώρτσιλ πάντα ήθελε να επιστρέψει με ισχυρές δυνάμεις στα ηπειρωτικά,
μα δεν ήθελε να το κάνει βιαστικά.
Ήθελε να το επιχειρήσει
μόνο όταν ήταν 100% σίγουρος ότι θα επιτύχει.
Δεν έπρεπε να γίνει βεβιασμένα, γιατί έτσι ίσως νικούσαν οι Γερμανοί.
Το ερώτημα ήταν αν ο σκοπός άξιζε τόσο ώστε να χαθούν ζωές.
Ο Ουίνστον Τσώρτσιλ κατέληξε στο συμπέρασμα ότι άξιζε.
Ο εχθρός σίγουρα γνώριζε ότι ετοιμάζουμε μια μεγάλη εισβολή.
Έπρεπε να κρατήσουμε κρυφό τον τόπο και τον χρόνο της επίθεσης
και να τον κάνουμε να νομίζει ότι θα γίνει απόβαση αλλού, άλλη στιγμή.
Μπορεί να πάνε οπουδήποτε. Το Καλαί είναι λογική επιλογή.
Βρίσκεται πολύ κοντά στην Αγγλία,
άρα οι Γερμανοί νομίζουν ότι θα πάνε εκεί οι σύμμαχοι,
μα τελικά επιλέγουν τη Νορμανδία.
Είναι πιο πιθανό να πετύχει η απόβαση γιατί η άμυνα στο Καλαί είναι ισχυρή.
Σε καιρό πολέμου, η αλήθεια είναι τόσο πολύτιμη
που πρέπει πάντα να τη συνοδεύει ένας σωματοφύλακας ψεμάτων.
Επινοούν ένα σχέδιο εξαπάτησης, την Επιχείρηση Σωματοφύλακας.
Θα τους μπερδέψουμε για το πού πάμε
για να μη στήσουν άμυνες.
Ο Τσώρτσιλ είχε δραστήριο μυαλό.
Απολάμβανε την ίντριγκα σε τέτοιου είδους σχέδια.
Βρετανοί διπλοί πράκτορες λένε στους Γερμανούς ένα σωρό ανοησίες
και ψέματα για τον τόπο και τον χρόνο της εισβολής.
Στέλνουν τον κορυφαίο στρατηγό των ΗΠΑ στη νοτιοανατολική Αγγλία
με μια ψεύτικη στρατιωτική μονάδα.
Έχει μόνο φουσκωτά τανκς
και ξύλινα αεροσκάφη.
Ομοιώματα στρατιωτών, στόλους ψεύτικων πλοίων,
αυξημένη δραστηριότητα ασυρμάτου, τα χρησιμοποιήσαμε όλα.
Ο Αϊζενχάουερ ηγείται της εισβολής στη Νορμανδία.
Ήταν επικεφαλής στην απόβαση στη Βόρεια Αφρική.
Και ανώτατος διοικητής στην εισβολή στη Σικελία.
Έχει δύο εισβολές στο βιογραφικό του.
Κατά τη γνώμη του Αϊζενχάουερ,
η Βρετανία ήταν το εφαλτήριο για την απελευθέρωση της ηπείρου.
Επομένως, ο Τσώρτσιλ και ο Αϊζενχάουερ έπρεπε να τα πηγαίνουν καλά μεταξύ τους.
Η πολιτική και ο στρατός αλληλεπιδρούν.
Σίγουρα υπάρχουν εντάσεις.
Ο Τσώρτσιλ θεωρεί τον εαυτό του στρατηγό, αλλά δεν είναι αυτός επικεφαλής.
Κατά κάποιο τρόπο, η συνεισφορά του έχει ολοκληρωθεί πλέον.
Ο Αϊζενχάουερ προσπαθεί να διαχειριστεί τον Τσώρτσιλ.
Και αυτό δεν μπορεί να το κάνει κανένας.
Δεν είναι εύκολο να ελέγξεις μια προσωπικότητα σαν τον Τσώρτσιλ.
"Η απόφαση ελήφθη, πρωθυπουργέ. Αφήστε σε εμάς τον σχεδιασμό".
Ένιωθα ότι βρισκόμαστε σε μια κορύφωση του πολέμου.
Όσο πλησίαζε η μέρα της απόβασης, η ένταση αυξανόταν.
Ο Αϊζενχάουερ απειλούσε ότι θα παραιτηθεί
για να εξασφαλίσει ότι ο Ρούσβελτ ήταν με το μέρος του
και δεν θα συμμετείχε στα πολεμικά σχέδια του Τσώρτσιλ.
Ο Ρούσβελτ υποκύπτει στον Αϊζενχάουερ
και εν συνεχεία ο Τσώρτσιλ υποκύπτει στον Ρούσβελτ.
Πλέον, οι Αμερικανοί έχουν πάρει τα ηνία.
Η Βρετανία δεν ήταν πια στρατηγικός εταίρος στον πόλεμο.
Η Αμερική έκανε κουμάντο όλο και περισσότερο.
Στην αρχή του πολέμου, θα έλεγε κανείς
ότι ο Ρούσβελτ θαύμαζε τον Τσώρτσιλ.
Αυτός ο άνθρωπος αντιστεκόταν στον Χίτλερ
και είχε γίνει διάσημος.
Αλλά η τεράστια δύναμη του αμερικανικού στρατού
υποβιβάζει τον Τσώρτσιλ σε κατώτερη θέση.
Όταν σχεδίαζαν με άκρα μυστικότητα την Απόβαση στη Νορμανδία,
ο Τσώρτσιλ είπε ότι ήθελε να βρίσκεται εκεί.
Ένας άνθρωπος με καθοριστικό ρόλο σε σοβαρές και φρικτές πολεμικές αποφάσεις
έχει ανάγκη από μια δόση περιπέτειας.
Έχει ανάγκη και την παρηγοριά,
όταν στέλνει τόσους άλλους να πεθάνουν,
ότι μοιράζεται μαζί τους τον κίνδυνο έστω και λίγο.
Ήθελε πάντα να βρίσκεται στην καρδιά της δράσης.
Έτσι ήταν όλη του τη ζωή.
Απ' όταν ήταν νέος. Λάτρευε τη μάχη.
Δυστυχώς, του άρεσε το πεδίο της μάχης.
Η έξαψη από τα καμώματά του στη Νότια Αφρική
μάλλον δεν υποχώρησε ποτέ.
6 ΙΟΥΝΙΟΥ 1944 - ΠΡΩΙ ΤΗΣ ΑΠΟΒΑΣΗΣ
Έπρεπε να πάω.
Να είμαι στο πλοίο τώρα που ξεκινά ο καταιγισμός πυρών.
Γίνεται η μεγαλύτερη εισβολή στην ιστορία κι εγώ είμαι παγιδευμένος εδώ.
Ο βασιλιάς φταίει.
Λυπάμαι, αλλά συμφωνώ με τον βασιλιά.
Η χώρα δεν θ' αντέξει να σπάσει καμιά οβίδα το κεφάλι σου.
-Αρκετά σπας ήδη το κεφάλι σου. -Κακώς παρενέβη.
Δεν φταίει μόνο αυτός. Ούτε ο Αϊζενχάουερ ήθελε να πας.
Αλλά ο βασιλιάς φρόντισε να μην πάω.
Έχω το δικαίωμα να πάω, αν θέλω,
μα ήξερε ότι δεν μου πάει καρδιά να αρνηθώ βασιλικό αίτημα.
Δεν ξέρω αν σε παρηγορεί,
αλλά χαίρομαι που δεν είσαι σε πλοίο που βομβαρδίζεται.
Κι αν πάνε όλα στραβά;
Αν κάναμε λάθος υπολογισμούς; Αν δεν βγούμε στη στεριά;
Αν παλεύουμε στις παραλίες για μήνες όπως στην Καλλίπολη;
-Πρέπει να είμαι εκεί. -Αλήθεια, Ουίνστον; Να κάνεις τι;
Θεατής θα είσαι.
Ο λαός σε χρειάζεται εδώ.
Οι γιοι, οι σύζυγοι και οι πατεράδες τους είναι εκεί.
Εσύ πρέπει να τους μιλήσεις.
Για όλα έχεις μια απάντηση.
Δεν σκοπεύεις να επιτάξεις πλοίο με τη ρόμπα, υποθέτω.
Μπορώ άμα θέλω.
Σ' ευχαριστώ.
Πάω στην Αίθουσα Χαρτών. Όλο και κάτι θα μου πουν.
Φανταστείτε τον Αϊζενχάουερ να λέει "Το τελευταίο που θέλουμε
είναι ο πρωθυπουργός της Αγγλίας πάνω από το κεφάλι μας".
Υπάρχει απίστευτη αλληλογραφία
ανάμεσα σε αυτόν και τον βασιλιά Γεώργιο ΣΤ'.
Ο βασιλιάς επικαλείται την ιεραρχία
και ο Τσώρτσιλ αναγκάζεται να υπακούσει.
ΑΠΟΒΑΣΗ ΣΤΗ ΝΟΡΜΑΝΔΙΑ - 6 ΙΟΥΝΙΟΥ 1944
Η 6η Ιουνίου του 1944 ήταν η πιο σημαντική μέρα του 20ού αιώνα.
Η δημοκρατία κρεμόταν από μια κλωστή.
Ένα καλό παλικάρι από τα Κάτσκιλ…
Ο Τσώρτσιλ έχει ιστορικό τέτοιων επιχειρήσεων.
Αν πάει στραβά, θα αργήσει πολύ να γίνει δεύτερη απόπειρα.
Όλα είναι πιθανά.
Ανησυχεί ότι τα άνθη, όπως τους αποκαλεί, της Βρετανίας και της Αμερικής θα πνιγούν,
ότι θα πεθάνουν στις γαλλικές ακτές,
ότι τα κύματα θα βαφτούν με το αίμα τους.
Η μάχη που ξεκίνησε τώρα
θα επεκτείνεται και θα εντείνεται για πολλές εβδομάδες,
και δεν θα προσπαθήσω να υποθέσω πώς θα εξελιχθεί.
ΕΙΣΒΟΛΗ ΣΤΗΝ ΕΥΡΩΠΗ
Υπήρχε μεγάλος ενθουσιασμός για την απόβαση στη Γαλλία,
που όλοι γνώριζαν ότι βρισκόταν σε εξέλιξη τότε.
Γίνονται εναέριες επιθέσεις.
Υπάρχει μεγάλη συγκέντρωση ναυτικής δύναμης πυρός.
Εκπαιδεύτηκαν στρατιώτες.
Έγιναν τα πάντα για να επιτύχει η απόβαση.
Λόγω του αποπροσανατολισμού, οι Γερμανοί δεν ξέρουν πού και πότε θα γίνει.
Οι σύμμαχοι κατάφεραν να δημιουργήσουν προγεφύρωμα
προτού αντιδράσουν οργανωμένα οι ναζί.
Υπέθεταν ότι θα υπάρξουν σημαντικές απώλειες στις παραλίες.
Ωστόσο, παρά τις σκληρότατες μάχες, ειδικά στην παραλία Ομάχα των Αμερικανών,
η απόβαση πάει αρκετά καλά.
Οι σύμμαχοι συγκεντρώνουν δυνάμεις εκεί και τελικά ξεχύνονται.
Η Απόβαση στη Νορμανδία είχε τεράστια επιτυχία.
Σήμερα, θεωρούμε δεδομένη την επιτυχία της απόβασης.
Μια αποτυχία στη Νορμανδία το 1944
ίσως είχε παρατείνει αρκετά τον πόλεμο
και ίσως έβαζε τέλος στην ηγεσία του Τσώρτσιλ και του Ρούσβελτ.
Λίγο μετά την εισβολή στη Νορμανδία, ο Τσώρτσιλ κάνει αυτοψία.
Ο Τσώρτσιλ θέλει να βρίσκεται κοντά στη δράση, φυσικά, όπως πάντα.
Δεν γινόταν να το χάσει αυτό.
Πηγαίνει να συγχαρεί όσους διηύθυναν την επιχείρηση,
όπως ο στρατηγός Μοντγκόμερι, ο ανώτατος Βρετανός διοικητής.
Ο Μοντγκόμερι ήταν άνθρωπος με εγωισμό,
μα δεν νομίζω ότι ο Τσώρτσιλ ενδιαφερόταν ιδιαίτερα
για τον εγωισμό των υφισταμένων του.
Κάποτε, ο Τσώρτσιλ προσέφερε στον Μοντγκόμερι ποτό
και ο Μοντγκόμερι είπε "Ούτε πίνω ούτε καπνίζω. Είμαι 100% σε φόρμα".
Ο Τσώρτσιλ απάντησε "Και πίνω και καπνίζω. Είμαι 200% σε φόρμα".
Αυτή η συζήτηση δείχνει
πόσο μαχητικός και ανταγωνιστικός είναι ο Τσώρτσιλ.
6 ΙΟΥΝΙΟΥ 1944
ΟΙ ΣΥΜΜΑΧΟΙ ΚΙΝΟΥΝΤΑΙ ΠΡΟΣ ΤΗ ΓΑΛΛΙΚΗ ΕΝΔΟΧΩΡΑ
ΑΜΕΡΙΚΑΝΟΙ ΕΙΣΕΒΑΛΑΝ ΣΤΑ ΠΡΟΑΣΤΙΑ ΤΟΥ ΠΑΡΙΣΙΟΥ
25 ΑΥΓΟΥΣΤΟΥ 1944
Το Παρίσι είναι ελεύθερο.
Ο λαός του Παρισιού υποδέχτηκε τους απελευθερωτές του.
Σύντομα, πιο πολλοί Αμερικανοί παρά Βρετανοί πολεμούν στη Δυτική Ευρώπη.
Έτσι, ο Τσώρτσιλ νιώθει ότι τον παραγκωνίζουν λίγο.
Οι μόνες φορές που μαλώνω με τους Αμερικανούς
είναι όταν μας στερούν την ευκαιρία να διεκδικήσουμε τη δόξα.
Πάντα επιθυμούσα να είμαστε ίσοι,
αλλά πώς να γίνει αυτό απέναντι σε ένα ισχυρότατο έθνος
και έναν πληθυσμό σχεδόν τριπλάσιο από τον δικό μας;
Επικεφαλής βρίσκεται όποιος είναι πιο δυνατός.
Ο Ντουάιτ Αϊζενχάουερ ήταν ο στρατηγός
που απελευθέρωσε τελικά την Ευρώπη από τον Χίτλερ.
Πιθανότατα επειδή ήμασταν το μεγαλύτερο ψάρι.
Καθώς οι σύμμαχοι άρχισαν να απελευθερώνουν την ήπειρο το 1944,
ο Ουίνστον Τσώρτσιλ έμαθε για το Άουσβιτς.
Το έμαθε από το Υπουργείο Εξωτερικών
και από κάποιους Πολωνούς δραπέτες που μετέφεραν τα νέα στη Δύση.
Πρωθυπουργός προς υπουργό Εξωτερικών.
ΓΡΑΜΜΑ, 1944
Δεν υπάρχει αμφιβολία ότι αυτό είναι μάλλον
το μεγαλύτερο και πιο φρικτό έγκλημα που διαπράχθηκε ποτέ
σε όλη την παγκόσμια ιστορία.
Και διαπράχθηκε από επιστημονικές μηχανές.
Πρέπει να γίνουν δημόσιες διακηρύξεις,
ώστε όλοι όσοι συνδέονται με αυτό να συλληφθούν και να θανατωθούν.
Πολλοί επέκριναν τον Τσώρτσιλ επειδή δεν έκανε περισσότερα
όταν έγινε γνωστό ότι τα στρατόπεδα συγκέντρωσης
δεν ήταν απλώς μέρη υποβάθμισης, εξευτελισμού και δουλείας,
αλλά μέρη εκτέλεσης, μαζικών φόνων.
Άρχισε να μαθεύεται στις αρχές της δεκαετίας του '40.
Αλλά ποια ήταν η λύση;
Πολλοί είπαν να βομβαρδιστούν τα στρατόπεδα συγκέντρωσης
για να ελευθερωθούν.
Και ο Τσώρτσιλ λέει στον υπουργό Εξωτερικών Άντονι Ήντεν
"Ας κάνει ό,τι μπορεί η αεροπορία και να με επικαλεστείς αν χρειαστεί".
Αυτό θεωρούσε σωστό.
Μα χρειαζόταν ακρίβεια. Θα βομβάρδιζαν τους θαλάμους αερίων;
Αν πετύχαιναν τους στρατώνες, θα σκότωναν τους Εβραίους αιχμαλώτους.
Για να τελειώσει το Ολοκαύτωμα,
έπρεπε να τελειώσει άμεσα ο πόλεμος.
Αυτό ήταν το επιχείρημα.
Τέτοιες δύσκολες αποφάσεις ηθικής λαμβάνονται στον πόλεμο
και αμφισβητούνται μέχρι σήμερα.
ΑΝΑΤΟΛΙΚΟ ΜΕΤΩΠΟ
Μιλάμε πολύ για την απόβαση του 1944 και ξεχνάμε ότι η Σοβιετική Ένωση
έκανε τη μεγαλύτερη επίθεση στην πολεμική ιστορία, για κάποιους,
στο Ανατολικό Μέτωπο τότε.
Σε έναν μήνα,
προκαλούν μισό εκατομμύριο απώλειες στον γερμανικό στρατό.
Έρχονται από την ανατολή και οι σύμμαχοι από τη δύση.
Η Σοβιετική Ένωση κάνει τεράστια πρόοδο στα ανατολικά.
Ανατολική Ευρώπη, Πολωνία και Βαλκάνια ίσως τεθούν υπό σοβιετικό έλεγχο.
Όποιος φτάσει στο Βερολίνο και καταλάβει περισσότερο έδαφος
θα διαμορφώσει τον κόσμο.
Το θεωρώ πολύ σημαντικό να δώσουμε τα χέρια με τους Ρώσους
όσο πιο ανατολικά γίνεται.
Καμία άλλη στιγμή
δεν έπεφτε περισσότερο στις πλάτες μου το βάρος του πολέμου.
Ο Τσώρτσιλ δεν ήθελε ως πρωθυπουργός
να δει τη διάλυση της Βρετανικής Αυτοκρατορίας
αλλά ουσιαστικά υποθήκευσε την αυτοκρατορία για να επιβιώσει
όταν η Βρετανία πολεμούσε μόνη τους ναζί περιμένοντας βοήθεια από άλλους.
Η Βρετανία υποβιβάζεται.
Κάποτε ήταν η ισχυρότερη αυτοκρατορία στον κόσμο
και πλέον γίνεται ένα απλό νησί.
Σε αυτόν τον νέο κόσμο
υπάρχουν η Σοβιετική Ένωση και οι ΗΠΑ και εμείς είμαστε ασήμαντοι;
Δύσκολα το αποδέχεται αυτό ένας βικτωριανός ιμπεριαλιστής.
Η σχέση μεταξύ Τσώρτσιλ και Ρούσβελτ
άρχισε να φθείρεται το φθινόπωρο του 1944.
Ο Τσώρτσιλ νιώθει ότι τις αποφάσεις τις παίρνουν οι δύο υπερδυνάμεις,
ο Στάλιν και ο Ρούσβελτ.
Ο Τσώρτσιλ λέει "Είμαι κι εγώ εδώ".
Έτσι, μέχρι το τέλος του πολέμου πασχίζει αδιάκοπα
να προωθήσει την οπτική του και την οπτική της Βρετανίας
για τον μεταπολεμικό κόσμο.
ΜΟΣΧΑ - ΟΚΤΩΒΡΙΟΣ 1944
Το φθινόπωρο του '44, ο Τσώρτσιλ πάει στη Μόσχα να συναντήσει τον Στάλιν.
Ο Τσώρτσιλ έχει αναπτύξει μια θεωρία για τις σφαίρες επιρροής.
Ποια είναι τα όρια της βρετανικής σφαίρας επιρροής
και ποια της σοβιετικής σφαίρας;
Είμαι ο ηγέτης ενός ισχυρού, ανίκητου έθνους.
Ωστόσο, κάθε πρωί, όταν ξυπνάω,
η πρώτη μου σκέψη είναι πώς θα ευχαριστήσω τον πρόεδρο Ρούσβελτ
και η δεύτερη πώς θα κατευνάσω τον στρατάρχη Στάλιν.
Ο Τσώρτσιλ πηγαίνει χωρίς τον Ρούσβελτ,
χωρίς επίσημη αμερικανική αντιπροσωπεία στη διαπραγμάτευση.
Πίστευε ότι η ιστορία γράφεται από σπουδαίους άντρες.
Περίμενε ότι θα καθίσουν γύρω από ένα τραπέζι
και θα χαράσσουν γραμμές.
Νομίζω πως αυτά τα ποσοστά είναι δίκαια και λογικά.
Συμφωνείς;
Αυτό είναι ικανοποιητικό.
Σ' ευχαριστώ, Ιωσήφ.
Ο Τσώρτσιλ ονόμασε το χαρτί με τα ποσοστά "το πονηρό έγγραφο".
"Η Βρετανία θα ελέγχει αυτό, εσείς θα ελέγχετε εκείνο".
Με αυτόν τον τρόπο, ο Τσώρτσιλ ήθελε να δείξει
ότι δεν θα γίνει μεταπολεμικά ένα αδύναμο πιόνι
υποταγμένο στις ΗΠΑ
και ότι φιλοδοξεί ακόμα να διατηρήσει ισχυρή τη Βρετανική Αυτοκρατορία.
Ίσως πρέπει να το κάψουμε.
Άλλωστε, αποφασίζουμε τη μοίρα εκατομμυρίων ανθρώπων.
Όχι. Κράτα το.
Λέγεται "το πονηρό έγγραφο"
γιατί ο Τσώρτσιλ ήξερε ότι δεν ήταν σωστό.
Φαινόταν απίστευτα κυνικό.
Σε χώρες όπως η Ρουμανία και η Βουλγαρία θα υπήρχε 80% ρωσική κυριαρχία.
Ένιωθε ότι είχε σώσει την Ελλάδα.
"Να ο αποσπασμένος δαυλός", είπε για την Ελλάδα.
Σαν να βγάζει κούτσουρο από τη φωτιά.
Προφανώς, υπήρχαν πολλά πράγματα,
τα Βαλκάνια, μέρη της Ανατολικής Ευρώπης, που αναγκάστηκε να δεχτεί.
Αναγνωρίζει ότι η καλύτερη λύση
είναι να διασφαλίσει τα βρετανικά συμφέροντα όσο μπορεί.
Έκανα ωραίες συζητήσεις με τη Γηραιά Αρκούδα.
Τον συμπαθώ όλο και περισσότερο. Σίγουρα θα θελήσουν να συνεργαστούμε.
Πρέπει να διατηρώ συνεχή επαφή με τον πρόεδρο
και αυτό είναι ένα λεπτό ζήτημα.
ΟΙ ΗΠΑ ΑΠΩΘΟΥΝ ΤΟΥΣ ΝΑΖΙ
ΔΕΚΕΜΒΡΙΟΣ 1944 - ΜΑΧΗ ΤΩΝ ΑΡΔΕΝΝΩΝ
Οι Γερμανοί υποχωρούν στα δυτικά.
ΙΑΝΟΥΑΡΙΟΣ 1945
Ο Κόκκινος Στρατός πιέζει από τα ανατολικά.
Επικρατεί μια αίσθηση ότι ίσως διαφαίνεται το τέλος.
Στα τέλη του 1944, οι τρεις σύμμαχοι
συνειδητοποιούν ότι πρέπει να συζητήσουν από κοντά το τέλος του πολέμου.
Ο Στάλιν αρνείται να βγει από τα σύνορά του.
Φοβάται να πετάξει, να αφήσει την ασφάλειά του,
και δέχεται να συναντηθούν μόνο εντός Σοβιετικής Ένωσης.
Ο Τσώρτσιλ και ο Ρούσβελτ συμφωνούν να τον συναντήσουν στη Σοβιετική Ένωση.
Η Σοβιετική Ένωση είναι κατεστραμμένη
μετά τις σκληρές μάχες στο Ανατολικό Μέτωπο
κι έτσι μία από τις ελάχιστες επιλογές είναι η Γιάλτα, στη Μαύρη Θάλασσα.
Αποτελεί έμβλημα της Σοβιετικής Ένωσης.
Με μια πρώτη ματιά, όλα είναι καλά, αλλά στην ουσία
τα πράγματα δεν είναι όπως φαίνονται.
Είναι σκέτη καταστροφή.
Το παλάτι έχει κατακλυστεί από κοριούς.
Το κρεβάτι του Τσώρτσιλ έχει κοριούς
και δαγκώνουν τα πόδια του τη νύχτα.
Ο Τσώρτσιλ είπε ότι, όσο κι αν έψαχναν, δεν θα έβρισκαν χειρότερο μέρος.
Αργότερα, αποκάλεσε τη Γιάλτα "Ριβιέρα του Άδη".
Τώρα μπαίνουμε σε έναν κόσμο αβεβαιότητας
και σε κάθε στάδιο προκύπτουν αφορμές να αμφισβητήσουμε τον εαυτό μας.
Πέφτει το σκοτάδι στη Γιάλτα.
Ο Τσώρτσιλ αργότερα είπε ότι πίστευε πως ο Ρούσβελτ παρακμάζει.
Η Ρούσβελτ κατάφερε να κερδίσει μια τέταρτη άνευ προηγουμένου θητεία
στις εκλογές του 1944, αλλά δεν είναι καλά.
Έχει εκδηλώσει συμφορητική καρδιακή ανεπάρκεια.
Ο Τσώρτσιλ είχε γράψει
"Η φιλία μας είναι ο βράχος όπου στηρίζω τις ελπίδες του κόσμου".
Νομίζω ότι υπήρχε μια αίσθηση ολοκλήρωσης,
μια αίσθηση ότι αυτό το πολυετές δράμα έφτανε στο τέλος του.
Ο Ρούσβελτ θέλει να σώσει όσο το δυνατόν περισσότερους Αμερικανούς
βάζοντας τους Σοβιετικούς στη μάχη με την Ιαπωνία.
Δεν ξέρει ακόμα αν η ατομική βόμβα θα είναι διαθέσιμη.
Πρέπει να ολοκληρωθεί και να δοκιμαστεί.
Τεράστια σημασία για τον Ρούσβελτ έχει και η δημιουργία των Ηνωμένων Εθνών.
Ο Ρούσβελτ ήθελε τόσο πολύ να πετύχει που έπεισε τον εαυτό του
ότι ο Στάλιν θα κρατούσε τις υποσχέσεις του.
Το ήθελε πάρα πολύ.
Ο Τσώρτσιλ πίστευε ότι διαθέτει αρκετή ευφυΐα
για να κυριαρχήσει μεταπολεμικά.
Θεωρούσε τον Ρούσβελτ άκρως αφελή και φιλελεύθερο.
Δεν του άρεσε η Βρετανική Αυτοκρατορία,
οπότε ο Τσώρτσιλ δεν θα τον άφηνε να χτίσει τον μεταπολεμικό κόσμο.
Ο Τσώρτσιλ θέλει ο Ρούσβελτ να είναι πιο σκληρός με τον Στάλιν,
αλλά τελικά αυτό δεν συμβαίνει.
Η Σοβιετική Ένωση αποφασίζει να μπει στον ΟΗΕ.
Αποφασίζει να πολεμήσει την Ιαπωνία αφού τελειώσει ο πόλεμος στην Ευρώπη.
Στη συνάντηση, ο Στάλιν υπόσχεται
ότι η Πολωνία θα είναι ελεύθερη και ανεξάρτητη.
Αλλά ο Στάλιν έλεγε κατάφωρα ψέματα.
Η Βρετανία μπήκε στον πόλεμο το 1939
για να προστατεύσει την Πολωνία από ξένη κατοχή.
Γι' αυτό ήταν η Βρετανία σε αυτόν τον τρομερό πόλεμο.
Και μετά τον πόλεμο κατέχει ο Στάλιν την Πολωνία;
Για τον Τσώρτσιλ, ήταν εφιάλτης.
Η δυστυχία όλου του κόσμου με αφήνει άναυδο
και φοβάμαι όλο και πιο πολύ
ότι μπορεί να προκύψουν νέοι αγώνες από αυτούς που διαδοχικά ολοκληρώνουμε.
Ο Ουίνστον Τσώρτσιλ έγραψε στον Ρούσβελτ πάνω από χίλια γράμματα και τηλεγραφήματα.
Ο Φράνκλιν Ρούσβελτ έγραψε σχεδόν 800.
Ο Τσώρτσιλ είναι ο μνηστήρας στη σχέση τους.
Κύριε πρόεδρε, η ειρήνη με τη Γερμανία και την Ιαπωνία υπό τους όρους μας
δεν συνεπάγεται ότι θα ξεκουραστούμε.
Έχουμε να αναστηλώσουμε έναν διαλυμένο, κουρελιασμένο, πεινασμένο κόσμο.
Και τι γνώμη θα έχει ο θείος Τζο ή ο διάδοχός του
για τον τρόπο που θέλουμε να το κάνουμε;
Υπάρχει μια απόσταση, μια ψύχρα.
Θυμίζουν ηλικιωμένο ζευγάρι που ξέρουν ο ένας τα ελαττώματα του άλλου,
αλλά δεν μπορούν να ζήσουν χώρια.
ΕΙΣΒΟΛΗ ΣΥΜΜΑΧΙΚΟΥ ΣΤΡΑΤΟΥ ΣΤΗ ΓΕΡΜΑΝΙΑ ΑΠΟ ΔΥΟ ΜΕΤΩΠΑ
ΟΙ ΚΟΚΚΙΝΟΙ ΣΤΗΝ "ΤΕΛΙΚΗ" ΜΑΧΗ ΓΙΑ ΤΟ ΒΕΡΟΛΙΝΟ
12 ΑΠΡΙΛΙΟΥ 1945
Σε όλο τον ελεύθερο κόσμο
έφτασε η είδηση για τον θάνατο του Φράνκλιν Ρούσβελτ.
Όταν έλαβα τα νέα νωρίς το πρωί της Παρασκευής και 13,
ένιωσα σαν να με χτύπησε κάποιος.
Όταν μαθεύτηκε ο θάνατος του Ρούσβελτ,
ο Τσώρτσιλ έβγαλε έναν έξοχο επικήδειο στη Βουλή των Κοινοτήτων.
Αναγνώριζε ότι η φιλία τους δεν ήταν τέλεια,
ότι ήταν προσωπική αλλά και πολιτική.
Οι σχέσεις μου με αυτήν τη λαμπρή προσωπικότητα
έπαιξαν σημαντικότατο ρόλο
κατά τη μακρά και απαίσια περίοδο που συνεργαστήκαμε.
Τώρα πια αυτή είχε φτάσει στο τέλος της
και με κατέκλυζε ένα αίσθημα βαθιάς και ανεπανόρθωτης απώλειας.
Ο Τσώρτσιλ είπε κάποτε
"Για εμένα, ο Ρούσβελτ ήταν το άνοιγμα μιας σαμπάνιας".
Ο Ρούσβελτ έγραψε στον Τσώρτσιλ "Χαίρομαι που μοιραζόμαστε μια δεκαετία".
Σταθήκαμε τυχεροί που βρέθηκαν εκεί όταν ξέσπασε η κρίση.
Ο Χίτλερ πήρε την κρίσιμη απόφαση να μείνει στο Βερολίνο ως το τέλος.
Η πρωτεύουσα σύντομα περικυκλώθηκε από τους Ρώσους
και ο Φύρερ έχασε κάθε έλεγχο επί των εξελίξεων.
Έμενε μόνο να οργανώσει τον θάνατό του μέσα στα ερείπια της πόλης.
Αυτοπυροβολήθηκε μέσα στο στόμα.
Νομίζω πως επέλεξε τον κατάλληλο τρόπο να πεθάνει.
Δεν έχω να κάνω κάποια ιδιαίτερη δήλωση
για την κατάσταση του πολέμου στην Ευρώπη.
Θα πω μονάχα ότι είναι σίγουρα πιο ικανοποιητική
απ' ό,τι ήταν πριν από πέντε χρόνια.
8 ΜΑΪΟΥ 1945
Χθες το πρωί, στις 2:41 π.μ.,
ο εκπρόσωπος της γερμανικής Ανώτατης Διοίκησης
υπέγραψε την πράξη άνευ όρων παράδοσης.
Συνεπώς, ο γερμανικός πόλεμος τελείωσε.
ΝΙΚΗ ΕΠΙ ΤΗΣ ΓΕΡΜΑΝΙΑΣ
Ζήτω η ελευθερία. Ο Θεός ας σώζει τον βασιλιά.
Την ώρα της συντριπτικής νίκης,
είχα πλήρη επίγνωση των δυσκολιών και των κινδύνων που μας περίμεναν.
Αλλά τουλάχιστον
μπορούσαμε για μια στιγμή να χαρούμε.
Τη νύχτα της Ημέρας της Νίκης στην Ευρώπη,
ήταν μόνος του στην πρωθυπουργική οικία,
επειδή η Κλέμεντιν βρισκόταν στη Ρωσία σε επίσημη επίσκεψη.
Έφαγε βραδινό
και μετά βγήκε στον κήπο να περπατήσει με τον γάτο του, τον Σμόκι.
Το βρίσκω εκπληκτικό που ήταν μόνος του εκείνο το βράδυ,
όταν όλες οι προσπάθειές του ευοδώθηκαν.
7 ΜΑΪΟΥ 1945
Αν ποτέ πιστέψουν οι Ρώσοι ότι τους φοβόμαστε
κι ότι μπορούν να μας υποτάξουν βιαίως,
τότε θα πρέπει να χάσω κάθε ελπίδα για τις μελλοντικές σχέσεις μαζί τους.
Είναι ξεκάθαρο ότι η εικόνα
του ΗΒ και των ΗΠΑ μεταπολεμικά θα είναι διαφορετική.
Οι Αμερικανοί δεν έχουν νικήσει ακόμα την Ιαπωνία.
Έχουν μεγαλεπήβολους στόχους εκεί.
Δεν τους τρομάζει, όπως τον Τσώρτσιλ,
η κομμουνιστική κυριαρχία στην Ανατολική Ευρώπη.
Ο Τσώρτσιλ φοβόταν πολύ ότι ο Στάλιν δεν θα σταματούσε στα όρια
που είχε συμφωνήσει με τους Ρώσους
και ότι θα τα ξεπερνούσε,
καθώς ο Κόκκινος Στρατός είχε πολλούς στρατιώτες.
Τον τρομάζει ο Στάλιν.
Βλέπει έναν δυστοπικό μεταπολεμικό κόσμο όπου ο πόλεμος ίσως συνεχιστεί,
ίσως γίνει πόλεμος δυτικών συμμάχων και Σοβιετικής Ένωσης.
Θέλω ένα σχέδιο για την επιβολή της Συμφωνίας της Γιάλτας,
για να έχει η Πολωνία τη δυνατότητα αυτοδιοίκησης.
Δεν θα τα βάλουμε με τους Ρώσους. Υπερτερούν αριθμητικά.
Προτού φύγει η Αμερική, πρέπει να πάρουμε την πρωτοβουλία.
Να επιτεθούμε στους Σοβιετικούς;
-Είναι αδιανόητο. -Κι όμως, εγώ το σκέφτηκα.
Θέλω ένα σχέδιο για όλα τα ενδεχόμενα.
Πριν να είναι πολύ αργά.
Πρότειναν στον Τσώρτσιλ ένα τρελό σχέδιο, την Αδιανόητη Επιχείρηση,
όπου η Βέρμαχτ, ο γερμανικός στρατός,
θα επανερχόταν στα όπλα μετά την ήττα της
και θα έκανε επίθεση στον σοβιετικό στρατό.
Είναι ένα εντελώς παράλογο σχέδιο που δεν μπαίνει ποτέ σε εφαρμογή.
Αλλά δείχνει την ψυχική και συναισθηματική του κατάσταση.
Πρέπει να εξασφαλίσουμε
ότι οι ευγενείς σκοποί για τους οποίους μπήκαμε στον πόλεμο
δεν παραμερίζονται
και ότι οι λέξεις "ελευθερία", "δημοκρατία" και "απελευθέρωση"
δεν παρεκκλίνουν από την πραγματική τους έννοια.
Δεν ωφελεί να τιμωρηθούν οι χιτλερικοί για τα εγκλήματά τους
αν απολυταρχικές ή αστυνομικές κυβερνήσεις πάρουν τη θέση των Γερμανών εισβολέων.
Καθώς ο πόλεμος καταλάγιαζε,
ο Τσώρτσιλ είχε πολλές σκέψεις και ιδέες
για την εικόνα του μεταπολεμικού κόσμου.
Αλλά έχει να δώσει μια εκλογική μάχη.
Το Εργατικό Κόμμα λέει στον Τσώρτσιλ
"Δεν θέλουμε πια κυβέρνηση συνασπισμού μαζί σου.
Θέλουμε την εξουσία.
Νικήσαμε στον πόλεμο. Μπράβο, έπαιξες καίριο ρόλο,
αλλά δεν έχεις θέση στο όραμά μας για το μέλλον".
Αν αισθάνεστε ότι με έχετε βαρεθεί
και ότι είναι καιρός να αποσυρθώ,
ειλικρινά, θα το δεχτώ με αξιοπρέπεια.
Αλλά σας προειδοποιώ
ότι θα ακολουθήσουν και άλλες θυσίες χάριν ευγενών σκοπών.
Γιατί δεν ζωγραφίζεις;
Σου αξίζει λίγη χαλάρωση.
Χαλαρώνω.
Μα οι σκέψεις διακόπτουν τη χαλάρωσή μου.
Νίκησες στον πόλεμο.
Ναι.
Τώρα που τελείωσε στην Ευρώπη,
είναι καθήκον μου να προκηρύξω γενικές εκλογές,
στις οποίες ίσως χάσω.
Ξέρεις ότι ο κόσμος σε λατρεύει.
Μήπως να εκμεταλλευτείς τη νίκη;
Ναι, θα έπρεπε.
Ωραία. Ζωγράφισε, λοιπόν.
Το 1945, έγιναν εκλογές έπειτα από πολλές αναβολές
εξαιτίας του πολέμου.
Πήρε λίγο χρόνο να ολοκληρωθούν,
καθώς υπήρχαν πολλοί στρατιώτες σε όλο τον κόσμο.
Δεν είναι ώρα για επιπολαιότητες, για ημίμετρα,
για χάσιμο χρόνου με αδύναμες κυβερνήσεις.
Το Εργατικό Κόμμα είχε ένα πολύ πετυχημένο σύνθημα.
Είπαν απλώς "Χειροκροτήστε τον Τσώρτσιλ. Ψηφίστε τους Εργατικούς".
Γιορτάστε τον Τσώρτσιλ, τη νίκη, την απελευθέρωση, τη σωτηρία της χώρας,
αλλά εμείς θα σας πάμε μπροστά.
Μπορούσε να αποφύγει την πολιτική διαμάχη.
Μπορούσε να παρουσιαστεί ως υποψήφιος εθνικής ενότητας
που ηγήθηκε κυβέρνησης συνασπισμού.
Αντ' αυτού, ρίχνεται ολοκληρωτικά
σε μια βιτριολική εκστρατεία κατά των εργατικών.
Εξωτερική πολιτική…
Λέει ανοησίες. Κάνει ψηφοθηρία.
Λέει ότι το Εργατικό Κόμμα θα δημιουργήσει ένα είδος Γκεστάπο.
Πέσαμε πάλι στον βούρκο, στην κομματική πολιτική.
Και αυτό δεν αρέσει στους Βρετανούς.
ΓΙΟΥΧΑΡΑΝ ΤΟΝ ΤΣΩΡΤΣΙΛ ΚΑΘΩΣ ΤΕΛΕΙΩΝΕΙ Η ΒΡΕΤΑΝΙΚΗ ΕΚΣΤΡΑΤΕΙΑ
Μετά την ψηφοφορία, ο κος Τσώρτσιλ πήγε στη Γαλλία να ζωγραφίσει.
Έκανε μια σκληρή εκστρατεία
και του άξιζαν λίγες διακοπές
πριν τη διάσκεψη με τον πρόεδρο Τρούμαν και τον στρατάρχη Στάλιν.
Ενώ συγκεντρώνονται οι ψήφοι από κάθε γωνιά του πλανήτη,
ο Τσώρτσιλ πηγαίνει στο Πότσνταμ για την τελευταία διάσκεψη του πολέμου.
Η Διάσκεψη του Πότσνταμ ξεκινά επίσημα στις 17 Ιουλίου.
Στις 16 Ιουλίου, στην έρημο του Νέου Μεξικού,
ο κόσμος μπαίνει στην πυρηνική εποχή,
όταν οι ΗΠΑ δοκιμάζουν επιτυχώς μια συσκευή πλουτωνίου,
η οποία φαίνεται πως έχει τεράστια δύναμη και τεράστιες καταστροφικές δυνατότητες.
Ο πρόεδρος Τρούμαν βρίσκεται στο Πότσνταμ για τη διάσκεψη.
Τα νέα φτάνουν στον Τρούμαν, ο οποίος έγινε πρόεδρος πριν λίγους μήνες.
Ο Τσώρτσιλ είπε στον Τρούμαν "Έσκασε ή μας την έσκασε;"
Ο Τρούμαν έστειλε μήνυμα που έλεγε "Έσκασε".
Ο Τσώρτσιλ γνώριζε ότι αυτό το συμβάν θα άλλαζε τον πόλεμο.
Ο πόλεμος στον Ειρηνικό συνεχίζεται και όλοι αρχίζουν να βλέπουν
ότι η εισβολή στην ηπειρωτική Ιαπωνία θα κοστίσει πολύ.
Ο Τσώρτσιλ υπολογίζει ενάμισι εκατομμύριο θύματα,
ένα από τις ΗΠΑ και μισό από την Κοινοπολιτεία.
Το Σχέδιο Μανχάταν απέδωσε καρπούς.
Πρέπει να ληφθούν πολλές αποφάσεις ηθικής τώρα που έχουμε την ατομική βόμβα.
Σύμφωνα με την πυρηνική συμφωνία, για τη χρήση ενός πυρηνικού όπλου,
έπρεπε να δώσει άδεια και ο Τσώρτσιλ.
Ο Τσώρτσιλ αργότερα είπε ότι συμφωνούσε απόλυτα, ανεπιφύλακτα και αυτόματα.
Ήθελε να χρησιμοποιηθεί το όπλο για να τελειώσει ο πόλεμος
και να αποφευχθεί το κόστος της εισβολής στην Ιαπωνία.
Για πολλούς λόγους, είναι σημαντικό για τον Τσώρτσιλ
να βάλει το στίγμα του σε αυτό.
Αυτή η βόμβα τροφοδοτείται από την ίδια ενέργεια
που κάνει τα αστέρια να λαμπυρίζουν στον ουρανό.
Θέλει να συμμετέχει.
Δεν πρέπει να έχουν την αποκλειστικότητα οι Αμερικανοί, γι' αυτό συναινεί πρόθυμα.
Ο Τσώρτσιλ φεύγει νωρίς από το Πότσνταμ, καθώς έχει γίνει η τελική καταμέτρηση.
Επιστρέφει στην πατρίδα για τα αποτελέσματα των εκλογών.
Με ξύπνησε απότομα μια σουβλιά σαν πόνος.
Μια μέχρι τότε υποσυνείδητη αίσθηση ότι είχαμε ηττηθεί
αναδύθηκε και κυριάρχησε στο μυαλό μου.
Όλη αυτή η πίεση των μεγάλων γεγονότων
που τόσο καιρό μού έδινε ψυχική ώθηση
θα έπαυε και εγώ θα σταματούσα.
Συντηρητικοί, 180.
Εργατικοί, 364.
Στο τέλος, ο λαός αποφασίζει ποιος θα τον κυβερνά.
Αυτός ο άνθρωπος είναι η τρανή απόδειξη. Σκεφτείτε τι έκανε.
Κατάφερε να οδηγήσει τη χώρα του στη νίκη, στη σωτηρία
στον Β' Παγκόσμιο Πόλεμο.
Και μετά, το 1945, τον πετάνε έξω με τις κλοτσιές.
Πρέπει να ήταν τρομερό το πλήγμα
όταν βγήκαν τα αποτελέσματα.
Η μητέρα μου έκλαιγε γοερά
και ο μόνος που δεν έκλαιγε, παραδόξως, ήταν ο Τσώρτσιλ,
ο οποίος είπε απλώς "Ο λαός μίλησε".
Η μεγάλη νίκη του Εργατικού Κόμματος
δείχνει ότι η χώρα είναι έτοιμη
για μια νέα πολιτική εν όψει των νέων παγκόσμιων συνθηκών.
Μετά από πεντέμισι χρόνια πολέμου και δυσκολιών,
ο κόσμος ήθελε εθνική υπηρεσία υγείας, ήθελε ανασυγκρότηση, ανοικοδόμηση.
Φυσικά, ούτε στην ήττα δεν έχασε την ευφράδειά του.
Η Κλέμεντιν του είπε "Κάθε εμπόδιο για καλό".
Εκείνος απάντησε "Δεν βλέπω τίποτα καλό".
Η άποψη των Βρετανών γι' αυτόν διέφερε στον πόλεμο,
όταν η πολιτική μεγαλοπρέπεια και η επιμονή
κινητοποιούσαν και ενέπνεαν τον κόσμο
σε μια ζοφερή εποχή μεγάλων προκλήσεων,
και στην ειρήνη.
Αν ήταν τότε τόσο δημοφιλής όσο είναι τώρα στην εθνική φαντασία,
δυσκολευόμαστε να φανταστούμε ότι το κόμμα του θα έχανε τις εκλογές,
γιατί τον έχουμε αναγάγει σε σύμβολο με τόσο ακραίο τρόπο,
τον έχουμε κάνει μοναδικό ήρωα.
Μου στέρησαν τη δύναμη να διαμορφώσω το μέλλον.
Η γνώση και η εμπειρία που συγκέντρωσα,
η εξουσία και η εύνοια που κατέκτησα σε τόσες χώρες,
θα χάνονταν.
Χάνει την εξουσία,
αλλά λίγο πριν επιστρέψει ο Τσώρτσιλ στο Λονδίνο,
εκδίδεται η Διακήρυξη του Πότσνταμ.
Ζητά άνευ όρων παράδοση της Ιαπωνίας. Αν δεν γίνει…
Τι ήταν το μπαρούτι; Επουσιώδες.
Τι ήταν ο ηλεκτρισμός; Ασήμαντος.
ΔΗΛΩΣΗ ΣΤΟΝ ΧΕΝΡΙ ΣΤΙΜΣΟΝ, 1945
Αυτή η ατομική βόμβα είναι η οργισμένη Δευτέρα Παρουσία.
ΧΙΡΟΣΙΜΑ - 6 ΑΥΓΟΥΣΤΟΥ 1945
ΝΑΓΚΑΣΑΚΙ - 9 ΑΥΓΟΥΣΤΟΥ 1945
ΝΙΚΗ! Η ΙΑΠΩΝΙΑ ΕΓΚΑΤΕΛΕΙΨΕ
Η βόμβα έφερε την ειρήνη,
αλλά οι άνθρωποι διατηρούν την ειρήνη.
Και στο εξής,
θα τη διατηρούν επί ποινή συνεπειών
που απειλούν την επιβίωση όχι μόνο του πολιτισμού
αλλά και της ίδιας της ανθρωπότητας.
Από μια ζωή με μακρόχρονη και ποικίλη εμπειρία,
η πολυτιμότερη συμβουλή που μπορώ να δώσω
είναι να ξέρεις πώς να προστάζεις τον χρόνο να παγώσει.
Κάποιος σαν τον Τσώρτσιλ δεν μπορεί από εκεί που βρισκόταν στο επίκεντρο
να κάθεται και να ζωγραφίζει.
Ήταν κομμάτι της ζωής του.
Δεν ήθελε να είναι όλη η ζωή του.
Δεν θα αποσυρόταν ποτέ.
Ο Τσώρτσιλ είναι αεικίνητος. Πάντα βιάζεται να πάει κάπου.
ΜΑΡΤΙΟΣ 1946
Τον καλούν να μιλήσει στο Κολέγιο Ουέστμινστερ στο Μιζούρι,
τη γενέτειρα του προέδρου Χάρι Τρούμαν.
Το τρένο για Τζέφερσον Σίτι αναχωρεί σε λίγο, κύριε.
Προλαβαίνω να κατατροπώσω τους κυρίους δημοσιογράφους.
Τρία φύλλα.
Ένα για εμένα.
Ξέρετε, παιδιά, αν ξαναγεννιόμουν,
θα ήθελα να είμαι πολίτης μιας άλλης χώρας.
Σε αυτήν τη χώρα, το μέλλον δεν έχει όρια.
Σε ποια χώρα, κε Τσώρτσιλ;
Στις ΗΠΑ. Αν και δεν εγκρίνω κάποια έθιμά σας.
Ποια έθιμα εννοείτε;
Για παράδειγμα, δεν πίνετε όταν τρώτε.
Τα βλέπω.
Φλος. Σπαθιά.
Τι θα πείτε στην ομιλία σας, κύριε;
Δεν ήρθα να μιλήσουμε για δουλειά.
Θα πω για την άθλια σφαίρα επιρροής της Σοβιετικής Ένωσης.
Για το πώς εξελίχθηκε σε αδιαπέραστο φράγμα,
παγιδεύοντας εκατομμύρια στην καταπίεση.
Οι Ρώσοι ήταν σύμμαχοί μας.
Θα σας πουν πολεμοχαρή.
Δεν θα είναι η πρώτη φορά.
Αλλά βλέπετε, κύριοι,
έχω ξαναπαίξει την παρτίδα.
Είχα δίκιο το 1938…
και έχω δίκιο και τώρα.
ΦΟΥΛΤΟΝ, ΜΙΖΟΥΡΙ
Από το Στετίνο στη Βαλτική
ως την Τεργέστη στην Αδριατική,
ένα σιδηρούν παραπέτασμα έχει πέσει πάνω στην ήπειρο.
Πάντα ήταν αντικομμουνιστής.
Προσπαθεί να θυμίσει στο κοινό του όλα όσα πιστεύει ότι μας ενώνουν,
ελευθερία, δημοκρατία, ελευθερία του λόγου,
τα οποία τώρα απειλούνται εντός της σοβιετικής σφαίρας.
Πρέπει να αποφασίσουμε εδώ, σήμερα,
όσο είναι καιρός,
την εδραίωση συνθηκών ελευθερίας και δημοκρατίας
το συντομότερο δυνατό σε όλες τις χώρες.
Ο Τσώρτσιλ εκφώνησε μια σπουδαία ομιλία για τη "μάχη του καλού με το κακό".
Η ηθική του διαύγεια προκάλεσε αντιδράσεις.
Φυσικά, πάλι τον κατηγόρησαν ότι είναι πολεμοχαρής,
όπως και τη δεκαετία του '30.
Οι δυσκολίες και οι κίνδυνοι δεν θα εξαφανιστούν
αν κλείσουμε τα μάτια μας.
Αυτή η ομιλία προβλέπει το μέλλον.
Ένα σιδηρούν παραπέτασμα θα κατέβει στην Ευρώπη
και θα ξεκινήσει ο Ψυχρός Πόλεμος.
24 ΟΚΤΩΒΡΙΟΥ 1945 - ΙΔΡΥΣΗ ΟΗΕ
ΑΠΕΙΛΗ ΤΟ ΣΙΔΗΡΟΥΝ ΠΑΡΑΠΕΤΑΣΜΑ
Η ΡΩΣΙΑ ΕΧΕΙ ΑΤΟΜΙΚΗ ΒΟΜΒΑ
29 ΑΥΓΟΥΣΤΟΥ 1949 ΣΟΒΙΕΤΙΚΕΣ ΔΟΚΙΜΕΣ ΑΤΟΜΙΚΗΣ ΒΟΜΒΑΣ
Είχε άδικο για πολλά πράγματα στην καριέρα του, μα για δύο είχε δίκιο,
για την τυραννία του ναζισμού και για τον σοβιετικό κομμουνισμό.
Πολλοί λένε ότι έπρεπε να αποσυρθώ μετά τον πόλεμο,
να γίνω παλαίμαχος πολιτικός.
Μα πώς θα μπορούσα;
Παλεύω όλη μου τη ζωή.
Δεν μπορώ να σταματήσω να παλεύω τώρα.
Η έντονη επιθυμία του να ηγείται στη διεθνή σκηνή
δεν είχε χαθεί.
Δεν θέλει να τα παρατήσει.
Κύριε Τσώρτσιλ, σκηνή δεύτερη, λήψη πρώτη.
Κυρίες και κύριοι.
ΠΛΑΝΑ ΕΚΣΤΡΑΤΕΙΑΣ - 1950
Η ψήφος που θα δώσετε στις 23 Φεβρουαρίου
έχει τεράστια σημασία για το μέλλον σας.
-Κατ. -Δεν ήταν καλύτερο;
Είμαστε οι λίγοι εκλεκτοί.
Δεν το θυμάμαι.
Κι ας έχω άριστη μνήμη.
Το ξέρω, κύριε. Δεν πειράζει.
Κοιτάξτε την κάμερα και ξεκινήστε πάλι.
Είμαστε οι λίγοι εκλεκτοί.
Όλοι εσείς θα είστε καταραμένοι.
Δεν έχετε θέση στον παράδεισο.
Δεν χωράνε όλοι στον παράδεισο.
Νόμιζα ότι συζητήσατε διεξοδικά τι θα πω.
Αξιοποίησέ το όπως μπορείς.
Στη δημοκρατία, δυστυχώς ο κόσμος σε βαριέται.
Αυτός ο άνθρωπος βοήθησε την Αγγλία να επιβιώσει σε μια σκληρή περίοδο,
μετά έχασε την εξουσία
και μετά έγινε ξανά πρωθυπουργός.
Είναι μια αξιοσημείωτη επάνοδος.
Οι συντηρητικοί επικράτησαν στις εκλογές μετά από έξι χρόνια.
Ο Ουίνστον Σπένσερ Τσώρτσιλ επιστρέφει στην εξουσία.
Στον προθάλαμο της Βουλής των Κοινοτήτων,
υπάρχει ένα τεράστιο χάλκινο άγαλμα του Τσώρτσιλ.
Πολλοί βουλευτές έχουν τη συνήθεια
να αγγίζουν το παπούτσι του για γούρι.
Όλοι μας τον θυμόμαστε σε καθημερινή βάση.
Πάντοτε πίστευε ότι για να μείνεις στην ιστορία
πρέπει να τη γράψεις εσύ.
Και αυτό έκανε.
Ο Ρούσβελτ πέθανε.
Ο Στάλιν μάλλον δεν κρατάει ημερολόγιο.
Και ο Χίτλερ πέθανε.
Ο Τσώρτσιλ αρπάζει αμέσως την ευκαιρία
να καθορίσει πώς βλέπουμε τον Β' Παγκόσμιο Πόλεμο.
Πρόκειται για μια θέση τεράστιας ισχύος.
Χάρη σε αυτήν την ισχύ,
γενιές ιστορικών και κατ' επέκταση ο κόσμος
βλέπουν τον Β' Παγκόσμιο Πόλεμο και ό,τι αφορά τον πόλεμο
μέσα από τα δικά του μάτια.
Ο Β' Παγκόσμιος Πόλεμος σήμανε το τέλος της αυτοκρατορίας.
ΑΝΕΞΑΡΤΗΤΗ ΠΛΕΟΝ Η ΙΝΔΙΑ
Ο κόσμος απαιτεί ελευθερία και πατριωτισμό.
Ο Τσώρτσιλ πιστεύει ότι Βρετανία και ΗΠΑ θα ορίσουν την παγκόσμια πορεία.
Αλλά η Αμερική δημιουργεί μια νέα αυτοκρατορία,
με οικονομικό και όχι πολιτικό έλεγχο.
Ο Τσώρτσιλ δεν το αντέχει αυτό.
Είναι ιμπεριαλιστής,
δεν μπορεί να αποδεχτεί ότι η αυτοκρατορία χάθηκε.
Ο Τσώρτσιλ παίζει καίριο ρόλο
ώστε να κατανοήσουμε τη βρετανική ταυτότητα που έχει πλαστεί
για να νιώθουν οι Βρετανοί καλά με τον εαυτό τους.
Όχι ως άτομο με την πολυπλοκότητα και τα ψεγάδια του,
αλλά ως σύμβολο νίκης, ενίσχυσης του κατεστημένου,
συνέχειας, παράδοσης, των ταξικών συστημάτων.
Ο κόσμος ενίοτε διψά για ισχυρούς ηγέτες.
Ο Τσώρτσιλ ήταν ισχυρός ηγέτης που δεν ξέχασε ποτέ
την ομορφιά της ελευθερίας και τη σημασία της δημοκρατίας.
Σε παράφραση του Ουόλτ Ουίτμαν,
"Όπως η Αμερική, ο Τσώρτσιλ περιέχει πλήθη".
Πιστεύω πως είναι δυνατό ένας ηγέτης να πετύχει κάτι εκπληκτικό,
να βοηθήσει πραγματικά να σωθεί ο κόσμος
από κάτι πολύ κακό…
και ταυτόχρονα να πάρει φρικτές αποφάσεις
και να έχει απόψεις που θεωρούμε ανήθικες.
Μπορεί να ισχύουν όλα. Να είναι όλα αλήθεια.
Δεν σημαίνει ότι πρέπει να γκρεμίσουμε το άγαλμά του.
Ίσως πρέπει να φτιάξουμε κι άλλα για να πούμε όλη την ιστορία.
Το πείσμα, η αποφασιστικότητα,
η ευφράδεια, η ευφυΐα, η θέληση, η στοχοπροσήλωση.
Υπό αυτήν την έννοια,
ο βρετανικός λαός βλέπει στο πρόσωπό του
το πρόσωπο των καλύτερων από αυτούς.
Σωματικά γενναίος,
ηθικά γενναίος,
με έντονη διαίσθηση και διορατικότητα.
Πνευματώδης σε τέτοιο βαθμό
που μας κάνει ακόμα να γελάμε 60 χρόνια μετά τον θάνατό του.
Το πορτρέτο είναι εξαίρετο δείγμα σύγχρονης τέχνης.
Τόσο αποφασιστικό πνεύμα πολύ σπάνια απαντάται στην ιστορία.
Ο Τσώρτσιλ πρέπει να μας εμπνέει
όχι επειδή ήταν ήρωας, επειδή ήταν τόσο ανθρώπινος.
Ίσως κάποτε ξημερώσει η μέρα που η τιμιότητα,
η αγάπη για τον συνάνθρωπο, ο σεβασμός για τη δικαιοσύνη και την ελευθερία
θα επιτρέψουν στις βασανισμένες γενιές να ξεπεράσουν γαλήνια και θριαμβευτικά
την άθλια εποχή που διανύουμε τώρα.
Όταν ήμουν μικρή, μέναμε στο Τσάρτγουελ.
Μια μέρα, ο αδερφός μου διέσχισε τον διάδρομο
και μπήκε στα άδυτα του γραφείου του παππού μου.
Κανείς δεν επιτρεπόταν να μπει εκεί.
Είπε "Παππού, είναι αλήθεια ότι είσαι ο σπουδαιότερος εν ζωή Άγγλος;"
Εκείνος απάντησε "Ναι, δίνε του τώρα".
Αν και ήταν ένθερμος πατριώτης
και στήριζε υπερβολικά τη Βρετανική Αυτοκρατορία,
κατά βάθος ήταν φιλελεύθερος.
Πίστευε στην πρόοδο. Πίστευε στην ελευθερία και στις ευκαιρίες.
Νομίζω ότι είναι πιο επίκαιρος από ποτέ σήμερα,
επειδή οι αξίες που πρέσβευε
απειλούνται σοβαρά και πρέπει να επικρατήσουν.
Στον πόλεμο, αποφασιστικότητα.
Στην ήττα, αντίσταση.
Στη νίκη, μεγαλοψυχία.
Στην ειρήνη, καλή θέληση.
Υποτιτλισμός: Στέλλα Σαριγκουλέ